title: Cruz d'o Coso
text: A Cruz d'o Coso yera un templo circular con una cruz dorada en o suyo centro que s'alzaba en o Coso en Zaragoza debant d'a Puerta Cinecha.
  
  Historia 
  Un antigo peirón sinyalaba lo puesto d'os martirs cristianos asasinaus mientres a persecución de Dioclecián. dende la Edat Meya.
  En 1534 se produció una reedificación a cargo de Gil de Morlanes en un templo circular de ueito columnas con una cubierta de meya narancha feita de fusta.
  En 1591 se construyió una nueva cruz con igual modelo que l'anterior pero de mayors dimensions. Os encargaus d'as obras estioron Pedro d'Heredia y Martín de Legarría. Agora yera un templo circular de dotze columnas, 6 metros de diametro y una cubierta de meya narancha feita de piedra.
  En 1654 se repara lo molimento a cargo de Felipe Businyac de Borbón.
  En 1682 se construye un nuevo templo de mayor grandaria. Agora tien 8,5 metros de diametro y se le anyade los escudos d'armas d'o Reino d'Aragón.
  O 5 d'agosto de 1808 estió acotolau mientres que los Setios de Zaragoza.
  
  Dimpués d'a guerra estió precariament restaurau y finalment espaldau a meyaus d'o sieglo XIX.
  
  En 2002 a excavación d'os tunels d'acceso a lo parking subterranio sacó a la luz os alacetz d'a Cruz d'o Coso.
  
  Referencias
  
  Zaragoza
  Edificios desapareixius de Zaragoza